Rikunarita-ORG/Wikinium huggingface dataset:
# Busan

| **Busan** 부산
 |
| --- |
| **Kaart** | **Wapen** |
|  |
|  |
|  |
| **Vlag** |
|  |
|  |
|  **Land** |  Suid-Korea |
|  **Streek** | Yeongnam |
|  **Koördinate** | ﻿ / ﻿ |
|  **Stigting** | 757 |
|  **Oppervlakte:** |   |
|  - Totaal | 770,04 vk km |
|  **Hoogte bo seevlak** | m |
|  **Bevolking:** |   |
|  - Totaal (2020) | 3 411 829 |
|  - Bevolkingsdigtheid | 4 400/vk km |
|  **Tydsone** | UTC +9 (KST) |
|  **Burgemeester** | Park Heong-joon |
|  **Amptelike webwerf** | *busan.go.kr* |

**Busan** (Koreaans: 부산, [pusan]), amptelik die **Metropolitaanse Stad Busan** (부산광역시), is die tweede grootste stad na die hoofstad Seoel in die suide van Suid-Korea en is in die suide van die Koreaanse Skiereiland aan die See van Japan geleë. Busan is die belangrikste hawestad van Suid-Korea en het 'n reuse houerterminaal. Busan is sterk geïndustrialiseer.

## Ligging

Busan lê aan die Nakdongrivier, oos van die berg Kumjung. Dié stad het 'n bevolking van 3,4 miljoen in 2020 gehad en beslaan 'n oppervlakte van 770,04 km². Busan lê in die provinsie Suid-Gyeongsang, maar is 'n onafhanklikbestuurde gebied.

Die berg Kumjung, wes van Busan, is 'n gewilde daguitstappie vir die stad se inwoners. 'n Drukbesoekte strand is die Haeundae-strand.

In die noorde van Busan is die Nasionale Universiteit van Busan. Rondom die universiteit is daar kafees, kroeë en restaurante. Die Chalgalchi-mark by die hawe is bekend vir sy vars vis en ander seekos. Die mark is in 'n gebied met smal straatjies.

## Stadsdele

* Gijang-gun (기장군; 機張郡)
* Buk-gu (북구; 北區)
* Busanjin-gu (부산진구; 釜山鎭區)
* Dong-gu (동구; 東區)
* Dongnae-gu (동래구; 東萊區)
* Gangseo-gu (강서구; 江西區)
* Geumjeong-gu (금정구; 金井區)
* Haeundae-gu (해운대구; 海雲臺區)

* Jung-gu (중구; 中區)
* Nam-gu (남구; 南區)
* Saha-gu (사하구; 沙下區)
* Sasang-gu (사상구; 沙上區)
* Seo-gu (서구; 西區)
* Suyeong-gu (수영구; 水營區)
* Yeongdo-gu (영도구; 影島區)
* Yeonje-gu (연제구; 蓮堤區)

## Sport

Busan was een van die gasheerstede tydens die FIFA Sokker-Wêreldbekertoernooi in 2002 wat Japan en Suid-Korea saam aangebied het. Die stad het sy bod vir die Olimpiese Somerspele 2020 op 14 November 2005 aangekondig, maar het uiteindelik teen Tokio verloor.

* Sajik-sagtebalstadion
* Haeundae (links) en *Marine City* (regs) in Busan
* Uitsig vanuit kabelspoor op die berg Geumjeong
* Seomyeon
* Jagalchi se vismark

Panorama van Busan vanuit die Busan-toring

## Verwysings

## Eksterne skakels

* (en)  Toerisme-inligting oor Busan op Wikivoyage
* (en)  (ko)  Amptelike webwerf
* (en)  "Busan". Encyclopædia Britannica. Besoek op 10 Julie 2020.
# Hangul

|  |
| --- |
|  **Hangul**  |
|  |
| Soort skryfstelsel   | Alfabet |
| Tyd gebruik | 1443 - hede |
| Rigting | Verskeie variante: links na regs, bo na onder, regs na links |
| Tale | Koreaans, Jeju, Cia-Cia, Taiwannees |
|  **Stelsels**  |
| ISO 15924 | Hang |
| Unicode | U+1100–U+11FF U+3130–U+318F U+A960–U+A97F U+D7B0–U+D7FF |
|  **Nota**  |
| Hierdie bladsy kan fonetiese IFA-simbole of letters uit ander alfabette bevat |
|

|  |  |
| --- | --- |
| **Portaal**     | **Skryfstelsels**  |

 |

Die Koreaanse alfabet, bekend as **Hangul** (Koreaans: 한글), is gebruik om die Koreaanse taal te skryf sedert sy skepping in die 15de eeu deur koning Sejong die Grote.

Dit is die amptelike skryfstelsel van Korea, beide Suid en Noord. Dit word soms gebruik om die Cia-Cia-taal te skryf, wat naby die dorp Baubau, Indonesië gepraat word.

Hunmin Jeongeum Haerye, die boek waarin die skepping van Hangul verduidelik word.
Die Hangul-alfabet het oorspronklik uit 28 letters bestaan, met 17 konsonante en 11 klinkers toe dit geskep is. Soos vier verouderd geword het, bestaan die moderne Hangul uit 24 letters met 14 konsonante en 10 klinkers. In Noord-Korea word die totaal getal as 40. Dit bestaan uit 19 konsonante en 21 klinkers, aangesien dit ook 5 tyd-konsonante insluit (ㄲ ㄸ ㅃ ㅉ ㅆ) en 20 (vir saamgestelde en komplekse klinkers asook ㅐ ㅔ)

Die Koreaanse letters word in sillabiese blokke geskryf met elke alfabetiese letter wat vertikaal en horisontaal in 'n vierkantige dimensie geplaas word. Byvoorbeeld, die Koreaanse woord vir "heuningby" (kkulbeol) is geskryf 꿀벌 en nie soos ㄲㅜㄹㅂㅓㄹ nie. Aangesien dit die eienskappe van alfabetiese en sillabiese skryfstelsels kombineer, word dit deur sommige taalkundiges as 'n "alfabetiese lettergreepskrif" beskryf. Soos in tradisionele Chinees skryf, word Koreaanse tekste tradisioneel van bo na onder, regs na links geskryf, en word soms nog steeds so geskryf vir stilistiese doeleindes. Vandag word dit tipies van links na regs geskryf met spasies tussen woorde en westerse leestekens.

Sommige taalkundiges beskou dit as een van die mees fonologies getroue skryfstelsels wat vandag gebruik word. Een interessante kenmerk van Hangul is dat die vorms van sy konsonante naboots oënskynlik die vorms van die spreker se mond wanneer elke konsonant uitgespreek word.

## Verwysings

## Eksterne skakels

* Wikimedia Commons het meer media in die kategorie Hangul.
* Koreaanse alfabet en uitspraak op Omniglot
* Aanlyn-handleiding vir Hangul op Langintro.com
* Hangul-tafel met klankskyfvertoning
* Tegniese inligting oor Hangul en Unicode
* Hangul Sound Keyboard op Kmaru.com
* Leer Hangul op KoreanWikiProject.com

* Wikimedia Commons het meer media in die kategorie Hangul.
# Ontvoering

Die ontvoering van Dinah, (waterkleur, rondom 1896–1902 deur James Tissot)
In die strafreg is **ontvoering** die onwettige ontvoering, vervoer en inperking van 'n persoon teen hul wil. Ontvoering word tipies maar nie noodwendig deur gebruik van geweld of vrees bewerkstellig nie; dit wil sê, dit behels ook gewoonlik dreigement/aanranding maar dit is steeds ontvoering sonder daardie bykomende elemente, of as 'n persoon gelok word om die voertuig gewillig te betree.

Ontvoering kan gedoen word om losprys te eis in ruil vir die vrylating van die slagoffer, of vir ander onwettige doeleindes. Ontvoering kan gepaard gaan met liggaamlike besering wat die misdaad verhef tot ontvoering met verswarende omstandighede.

Ontvoering van 'n kind staan bekend as kinderontvoering, wat 'n aparte wetlike kategorie is.

## Verwysings

## Eksterne skakels

* Wikimedia Commons het meer media in die kategorie Ontvoering.
# Gwangju

| **Gwangju** 광주
 |
| --- |
| **Kaart** | **Wapen** |
|  |
|  |
|  |
| **Vlag** |
|  |
|  |
|  **Land** |  Suid-Korea |
|  **Streek** | Honam |
|  **Koördinate** | ﻿ / ﻿ |
|  **Stigting** | 57 v.C. |
|  **Oppervlakte:** |   |
|  - Totaal | 501,24 vk km |
|  **Hoogte bo seevlak** | m |
|  **Bevolking:** |   |
|  - Totaal (2018) | 1 490 092 |
|  - Bevolkingsdigtheid | 3 000/vk km |
|  **Tydsone** | UTC +9 (KST) |
|  **Burgemeester** | Lee Yong-seop |
|  **Amptelike webwerf** | *gwangju.go.kr* |

'n Lugbeeld van Gwangju
**Gwangju** (Koreaans: 광주, [kwaŋ.dzu], ), amptelik die **Metropolitaanse Stad Gwangju** (광주광역시), is die sesde grootste stad na die hoofstad Seoel, Busan, Incheon, Daegu en Daejeon in die suidweste van Suid-Korea en is in die suidweste van die Koreaanse Skiereiland geleë. Die stad het 'n bevolking van 1 490 092 in 2019 gehad en beslaan 'n oppervlakte van 501,24 km². Die stad is in 57 v.C. gestig en was tydens die Drie koninkryke van Korea die administratiewe sentrum van die Baekje-ryk. Dit was een van die gasheerstede tydens die FIFA Sokker-Wêreldbekertoernooi in 2002 wat Japan en Suid-Korea saam aangebied het.

## Eksterne skakels

* Wikimedia Commons het meer media in die kategorie Gwangju.
* (en)  Toerisme-inligting oor Gwangju op Wikivoyage
* (ko)  Amptelike webwerf
* (en)  "Gwangju". Encyclopædia Britannica. Besoek op 10 Julie 2025.
# Ulsan

| **Ulsan** 울산
 |
| --- |
| **Kaart** | **Wapen** |
|  |
|  |
|  |
| **Vlag** |
|  |
|  |
|  **Land** |  Suid-Korea |
|  **Streek** | Yeongnam |
|  **Koördinate** | ﻿ / ﻿ |
|  **Stigting** | 1642 |
|  **Oppervlakte:** |   |
|  - Totaal | 1 057,136 vk km |
|  **Hoogte bo seevlak** | 1 m |
|  **Bevolking:** |   |
|  - Totaal (2015) | 1 199 717 |
|  - Bevolkingsdigtheid | 1 000/vk km |
|  **Tydsone** | UTC +9 (KST) |
|  **Burgemeester** | Song Cheol-ho |
|  **Amptelike webwerf** | *ulsan.go.kr* |

Ulsan se stadshorison met die Taehwa-rivier in die voorgrond
**Ulsan** (Koreaans: 울산, [uɭ.s͈an]), amptelik die **Metropolitaanse Stad Ulsan** (울산광역시), is die agtste grootste stad na die hoofstad Seoel, Busan, Incheon, Daegu, Daejeon, Gwangju en Suwon in die suidweste van Suid-Korea en is in die suidweste van die Koreaanse Skiereiland geleë. Die stad het 'n bevolking van 1 199 717 in 2015 gehad en beslaan 'n oppervlakte van 1 057,136 km². Dit grens in die suide aan Busan en in die noorde aan Gyeongju. Dit was een van die gasheerstede tydens beide die FIFA Sokker-Konfederasiebeker in 2001 en FIFA Sokker-Wêreldbekertoernooi in 2002 wat Japan en Suid-Korea saam aangebied het.

## Nywerhede

Nasa-satellietbeeld van Ulsan
Ingang na die Ulsan Sentrale mark
Ulsan is die nywerheidsreus van Suid-Korea, wat die hart vorm van Ulsan se industriële distrik. Dit is die tuiste van die wêreld se grootste motorvervaardigingsaanleg wat deur die Hyundai Motormaatskappy bedryf word, die wêreld se grootste skeepswerf wat deur Hyundai Heavy Industries bedryf word, en die wêreld se tweede grootste olieraffinadery, wat deur SK Energy besit word.

Ulsan is aan die See van Japan geleë en beskik oor Suid-Korea se tweede belangrikste hawe ná die van Busan. In 2012 het Ulsan 'n BBP per capita van $79 623 gehad, die hoogste van enige streek in Suid-Korea.

## Administratiewe afdelings

Ulsan word in vier administratiewe distrikte *(gu)* en een *county* verdeel:

* Buk Distrik (북구; 北區)
* Dong Distrik (동구; 東區)
* Jung Distrik (중구; 中區)
* Nam Distrik (남구; 南區)
* Ulju County (울주군; 蔚州郡)

## Verwysings

## Eksterne skakels

* (en)  Toerisme-inligting oor Ulsan op Wikivoyage
* (ko)  Amptelike webwerf
* (en)  "Ulsan". Encyclopædia Britannica. Besoek op 10 Julie 2025.
# Daejeon

| **Daejeon** 대전
 |
| --- |
| **Kaart** | **Wapen** |
|  |
|  |
|  |
| **Vlag** |
|  |
|  |
|  **Land** |  Suid-Korea |
|  **Streek** | Hoseo |
|  **Koördinate** | ﻿ / ﻿ |
|  **Stigting** | 1895 |
|  **Oppervlakte:** |   |
|  - Totaal | 539,85 vk km |
|  **Hoogte bo seevlak** | m |
|  **Bevolking:** |   |
|  - Totaal (2022) | 1 469 543 |
|  - Bevolkingsdigtheid | 2 700/vk km |
|  **Tydsone** | UTC+9 (KST) |
|  **Burgemeester** | Heo Tae-jeong |
|  **Amptelike webwerf** | *daejeon.go.kr* |

Daejeon (Heodeok) in 1872
**Daejeon** (Koreaans: 대전, [tɛd͡ʑʌn], , letterlik: "groot veld"), amptelik die **Metropolitaanse Stad Daejeon** (대전광역시), is die vyfde grootste stad na die hoofstad Seoel, Busan, Incheon en Daegu in die weste van Suid-Korea en is in die suidweste van die Koreaanse Skiereiland geleë. Die stad het 'n bevolking van 1 469 543 in 2022 gehad en beslaan 'n oppervlakte van 539,85 km². Daejeon was tydens die Korea-oorlog tydelik die hoofstad van Suid-Korea en was grootliks vernietig. Ná die oorlog het egter 'n groot herboufase vir die stad begin. Dit was een van die gasheerstede tydens die FIFA Sokker-Wêreldbekertoernooi in 2002 wat Japan en Suid-Korea saam aangebied het.

## Eksterne skakels

* Wikimedia Commons het meer media in die kategorie Daejeon.
* (en)  Toerisme-inligting oor Daejeon op Wikivoyage
* (ko)  Amptelike webwerf
* (en)  "Daejeon". Encyclopædia Britannica. Besoek op 10 Julie 2025.
# Wayback Machine

Wayback Machine|  |
| Tipe webwerf | Internet argief |
| Beskikbaar in | Engels |
| Skepper | Brewster Kahle en Bruce Gilliat |
| URL |  |
| Kommersieel | Nee |
| Registrasie | Opsioneel |
| Van stapel gestuur | 1996 |

Die **Wayback Machine** is 'n digitale argief van die Wêreldwye Web en ander inligting op die Internet. Die diens stel mense in staat om webblaaie te argiveer en geargiveerde bladsye oor tyd op te roep. Dit is veral handig om bladsye wat nie meer bestaan nie, op te soek.

Die argief word deur *Internet Archive* ('n nie-winsgewende organisasie wat in San Francisco in die VSA gesetel is) bestuur. Dit is deur Brewster Kahle en Bruce Gilliat begin, en word met behulp van *Alexa Internet* instand gehou. Hulle visie is om die hele Internet te argiveer.

Die organisasie argiveer bladsye sedert 1996 op hulle Linux-bedieners. Hulle besoek geargiveerde bladsye elke paar weke of maande en skep 'n nuwe weergawe as die inhoud daarvan verander het. Gebruikers word ook toegelaat om skakels vir aktivering in te voer. Die oogmerk is om inligting, wat andersins verlore kan gaan wanneer 'n webwerf verander of gesluit word, vas te vang.

## Gebruik

Wys 'n kalender wat die weergawes van 'n geargiveerde bladsy wys:

*

Sien hoe 'n bladsy in die verlede (in die geval, die Afrikaanse Wikipedia op 29 Januarie 2004) gelyk het:

*

Om 'n URL te argiveer:

*

## Verwysings

## Eksterne skakels

* Amptelike webtuiste
* Bibliotheca Alexandrina se gedupliseerde weergawe van die Wayback Machine
# Aymara

*Hierdie artikel handel oor die taal. Vir die etniese groep, sien Aymara (volk).*

| Aymara *Aymar aru* |
| --- |
| Gepraat in: |  Bolivië  Chili  Peru |
| Totale sprekers: | 2,8 miljoen |
| Taalfamilie: | Aymara **Aymara**  |
| Skrifstelsel: | Latynse alfabet  |
| Amptelike status |
| Amptelike taal in: |  Bolivië  Peru |
| Gereguleer deur: | *geen* |
| Taalbedreigingstatus |
|
**UitgesterfEX**Uitgestorwe taal**BedreigCR**Krities bedreigde
**SE**Erg bedreigde
**DE**Bedreigde
**VU**Kwesbare
**VeiligNE**Nie bedreig nie
Dit is 'n **kwesbare** taal volgens die UNESCO-wêreldatlas van bedreigde tale.  |
| Taalkodes |
| ISO 639-1: | `ay` |
| ISO 639-2: | `aym` |
| ISO 639-3: | `aym`  |
|  |
|

**Aymara** (*Aymar aru*) is naas Quechua en Guaraní die belangrikste inheemse taal van Suid-Amerika wat deur sowat 2,8 miljoen mense in die sentrale Andesstreek van Bolivië, Chili en Peru gepraat word. Dit word veral deur die Aymara gepraat en vorm saam met Guaraní, Quechua en Spaans die amptelike tale van Bolivië asook saam met Quechua en Spaans die amptelike tale van Peru. Daarbenewens is Aymara 'n erkende minderheidstaal in Chili.

Letters van Aymara se alfabet
Aymara word oorwegend in die sentrale weste van Bolivië en aangrensende streke van Chili en Peru gepraat. Dit vorm saam met Kawki (amper uitgestorwe) en Jaqaru (700 sprekers) die Aymara-taalfamilie.

## Sien ook

* Inheemse tale van die Amerikas

## Verwysings

## Eksterne skakels

* Wikimedia Commons het meer media in die kategorie Aymara.
# Maandag

Kaart wat die name vir Maandag in Europese tale vertoon.
**Maandag** is die weeksdag tussen Sondag en Dinsdag. Die naam is afkomstig van Mona, die Sakse maangod, en beteken "Mona se dag".

Maandag is somtyds gesien as die eerste dag van die week (veral in moderne Europa, sien ISO 8601), en somtyds as die tweede dag van die week (tradisioneel vanaf antieke Jode en steeds amptelik in die Verenigde Koninkryk en die Verenigde State van Amerika). Om hierdie rede is die naam in Arabies, Grieks, Hebreeus en Portugees almal *tweede dag*.

Moderne kulture beskou Maandag as die begin van die werksweek, omdat dit algemeen is dat volwassenes teruggaan werk toe en kinders skool toe gaan, ná die naweek.

Garfield, die tekenprentkat, verpes Maandae.

## Sien ook

* Blou Maandag
* Paasmaandag

## Eksterne skakels

* (en)  Where Monday Got Its Name Geargiveer 12 Maart 2006 op Wayback Machine

Dae van die week
Sondag | Maandag | Dinsdag | Woensdag | Donderdag | Vrydag | Saterdag
# Dinsdag

Kaart wat die name vir Dinsdag in Europese tale vertoon.
**Dinsdag** is die weeksdag tussen Maandag en Woensdag. Die Engelse naam is afkomstig van die Germaanse god Tyr en beteken "Tyr se dag".

**Dinsdag voor Vaste** (ook genoem *Mardi Gras* - "vet Dinsdag") gaan die vastyd vooraf in die Christelike kalender.

**Swart Dinsdag** in die Verenigde State van Amerika verwys na 29 Oktober 1929, die begin van die groot aandelemarkineenstorting van 1929. Dit was die Dinsdag ná "Swart Donderdag", wat die begin van die Groot Depressie aangedui het.

In die Griekse wêreld word Dinsdag as 'n rampspoedige dag gesien as gevolg van die val van Konstantinopel. Dieselfde geld in Spaanssprekende wêreld, waar 'n spreekwoord *En martes, ni te cases ni te embarques* lui: Moenie trou of 'n reis begin op 'n Dinsdag nie.

## Eksterne skakels

* (en)  Where Tuesday Got Its Name Geargiveer 25 Februarie 2006 op Wayback Machine

Dae van die week
Sondag | Maandag | Dinsdag | Woensdag | Donderdag | Vrydag | Saterdag
# Woensdag

Kaart wat die name vir Woensdag in Europese tale vertoon.
**Woensdag** is die weeksdag tussen Dinsdag en Donderdag. Die naam is afkomstig van die Ou Engelse *wodnesdæg*, wat "Wodan se dag" beteken. Die astrologiese teken van die planeet Mercurius stel Woensdag voor, wat *dies mercurii* vir die Romeine was. In Engels het dit "Woden's Day" geword, omdat die Romeinse god Mercurius deur Woden in noordelike Europa geïdentifiseer was.

Wanneer Sondag as die eerste dag van die week geneem word, is Woensdag die middelste dag van die week. Ooreenkomstig is die Duitse naam vir Woensdag *Mittwoch* (letterlik: middelweek) vanaf die Tiende Eeu, wat die oorspronklike naam *Wochentag* vervang het.

Woensdag is ook in die middel van die algemene werksweek van Maandag tot Vrydag.

In Spaans word *miércoles* gebruik om Woensdag te beteken, maar is ook 'n effe onbeleefde uitdrukking vir *nooit ooit*.

## Sien ook

* Donderdag
* ISO 8601

## Eksterne skakels

* (en)  Where Wednesday Got Its Name Geargiveer 1 Maart 2006 op Wayback Machine

Dae van die week
Sondag | Maandag | Dinsdag | Woensdag | Donderdag | Vrydag | Saterdag
# Donderdag

Kaart wat die name vir Donderdag in Europese tale vertoon.
**Donderdag** is die weeksdag tussen Woensdag en Vrydag. Die naam is afkomstig van die Germaanse god Thor en beteken "Thor se dag".

Sommige konvensies (sien ISO 8601) skryf voor dat Donderdae die weeksnommers van 'n jaar bepaal: week 1 is die week wat die eerste Donderdag van die jaar bevat, ensovoorts.

In die Verenigde Koninkryk word verkiesings tradisioneel op Donderdae gehou. Dit was om 'n hoë opkoms te verseker, omdat mense reeds hulle vorige week se loon (wat op Vrydae betaal is) teen daardie tyd spandeer het.

In *The Hitchhiker's Guide to the Galaxy* deur Douglas Adams sê die karakter Arthur Dent "*This must be Thursday. I could never get the hang of Thursdays*", en 'n paar minute later word die planeet Aarde verwoes.

## Eksterne skakels

* (en)  Where Thursday Got Its Name Geargiveer 28 Junie 2005 op Wayback Machine

Dae van die week
Sondag | Maandag | Dinsdag | Woensdag | Donderdag | Vrydag | Saterdag
# Vrydag

Kaart wat die name vir Vrydag in Europese tale vertoon.
**Vrydag** is die weeksdag tussen Donderdag en Saterdag. Die naam is afkomstig van die Germaanse godin Frigg en beteken "Frigg se dag".

In meeste lande met 'n vyfdag-werksweek is Vrydag die laaste werksdag voor die naweek en word daarom na uitgesien as 'n rede vir viering of verligting. Die uitdrukking "*TGIF*" is 'n afkorting vir "*Thank God it's Friday*". Die frase is deur 'n fliek in die 1970's gewild gemaak, en is ook die inspirasie vir die restaurantgroep *T.G.I. Friday's*.

In Islam is Vrydag die dag van publieke aanbidding in moskees, sien Vrydaggebed. Die Islamitiese week begin wel steeds op 'n Sondag en eindig op 'n Saterdag, net soos die Joodse en Christelike week.

Die Joodse sabbat begin om sonsondergang op Vrydag en hou aan tot sonsondergang op Saterdag.

"Friday" was die naam van 'n kannibaal, wat die dienskneg van Robinson Crusoe geword het.

Cadbury het 'n sjokoladestafie bemark met die slagspreuk "*Thank Crunchie it's Friday*".

In baie kulture word Vrydag as rampspoedig gesien; sien Vrydag die 13de.

## Eksterne skakels

* (en)  Where Friday Got Its Name Geargiveer 16 Oktober 2005 op Wayback Machine
* (en)  T.G.I. Friday's official website

Dae van die week
Sondag | Maandag | Dinsdag | Woensdag | Donderdag | Vrydag | Saterdag
# Saterdag

Kaart wat die name vir Saterdag in Europese tale vertoon.
**Saterdag** is die weeksdag tussen Vrydag en Sondag. Die naam is uniek tussen al die ander dagname, omdat dit afkomstig is van die Romeinse god Saturnus, terwyl die ander ses afkomstig van Saksiese gode is. Die naam beteken "Saturnus se dag".

Tradisioneel vanaf antieke Jode is Saterdag die laaste dag van die week, en is steeds standaard in die Verenigde State van Amerika en die Verenigde Koninkryk, alhoewel moderne Europa deesdae Saterdag as die sesde (tweede-laaste) dag van die week sien - hierdie konvensie is geformaliseer deur ISO 8601.

In antieke Joodse tradisie is Saterdag die sabbat. Baie tale ontbreek aparte woorde vir "Saterdag" en "sabbat": Oosters Ortodokse kerke onderskei tussen die *sabbat* (Saterdag) en die *Here se dag* (Sondag), en Rooms-Katolieke Kerke plaas só min klem op die onderskeid dat die meeste onder hulle die Protestantse gebruik—ten minste in omgangstaal—volg deur Sondag die sabbat te noem.

In Skandinawiese lande word Saterdag "*Lördag*" of "*Löverdag*" genoem, wat afgelei is van die woord "*laugr*" wat "bad" beteken.

Die moderne Māori naam is "*Rahoroi*", wat "wasdag" beteken.

Saterdag is deel van die naweek, en tradisioneel 'n dag van ontspanning. Baie partytjies word ook dan gehou, juis omdat dit Sondag - nog 'n rusdag - voorafgaan, en klubs, kroeë en restaurante is gewoonlik later oop op Saterdae as ander weeksaande.

Saterdag is die algemene dag vir verkiesings in Australië.

## Ander skakels

* Sabbat of Sondag? Geargiveer 18 Maart 2005 op Wayback Machine
* Sabbat Bekentenisse Geargiveer 18 Maart 2005 op Wayback Machine
* 'n Sabbat Studie Geargiveer 18 Maart 2005 op Wayback Machine
* (en)  Where Saturday Got Its Name Geargiveer 12 Maart 2006 op Wayback Machine

Dae van die week
Sondag | Maandag | Dinsdag | Woensdag | Donderdag | Vrydag | Saterdag
# Sondag

Kaart wat die name vir Sondag in Europese tale vertoon.
**Sondag** is die weeksdag tussen Saterdag en Maandag. Die naam is afkomstig van Sunne, die Sakserse god, of Sunna, die Skandinawiese songodin, en beteken "Sunna/e se dag".

Sondag word soms as die laaste dag van die week gereken (veral in moderne Europa en Suid-Amerika), en somtyds as die eerste dag ('n tradisie uit die antieke Judaïsme en antieke Egipte).

In Oosters-Ortodokse Christelike families en gemeenskappe vind geen aktiwiteit op Sondae plaas nie, byvoorbeeld werk, om iets te doen wat iemand anders sal laat werk (soos die koop van goedere of dienste, insluitend openbare vervoer), die bestuur of was van 'n motor, tuinwerk, ensovoorts. Uitsonderings wat wel toegelaat word, is die bywoning van geestelike dienste, die benutting van noodsaaklike mediese dienste en (gewoonlik) die gebruik van elektrisiteit.

In die antieke Joodse tradisie is Saterdag as die sabbat beskou. In baie tale is daar geen aparte woorde vir *Saterdag* en *sabbat nie*. Oosters-Ortodokse kerke onderskei tussen die *sabbat* (Saterdag) en die *Heer se dag* (Sondag). Rooms-Katolieke Kerke plaas só min klem op hierdie onderskeid dat baie van hulle die Protestantse gebruik - ten minste in die omgangstaal - volg deur Sondag die sabbat te noem.

Enige maand wat met 'n Sondag begin, sal 'n Vrydag die dertiende bevat.

Sondag is die tweede dag van die naweek en is 'n rusdag in die lande met 'n Christelike tradisie, omdat Christene dit as die dag beskou waarop die kerk besoek word.

## Eksterne skakels

* (en)  Where Sunday Got Its Name Geargiveer 12 Maart 2006 op Wayback Machine

Dae van die week
Sondag | Maandag | Dinsdag | Woensdag | Donderdag | Vrydag | Saterdag
# Uur

'n Sakhorlosie.
'n **Uur** is 'n eenheid waarmee tyd gemeet word. 'n Uur is gelyk aan 60 minute of 3600 sekondes. 'n Dag duur 24 ure, 'n week 168 ure, 'n kwartaal duur gemiddeld ongeveer 2191,5 ure en 'n jaar gemiddeld ongeveer 8766 ure.

Die internasionale wetenskaplike simbool is vir 'n uur is **h**.

## Eksterne skakels

* Wikiwoordeboek het 'n inskrywing vir uur.